## Referat bestyrelsesmøde 9/10 2017

Til stede: Bo Krøyer, Pia Warth, Kadira Gorancic, Peter Christensen, Mette Weischer

Mødestruktur og generel arbejdsgang i bestyrelsen:

* *Hvordan strukturerer vi bedst muligt vores bestyrelsesmøder*

Vi vil fremover hver gang lave en dagsorden og indlevere forslag til denne senest 7 dage før, Der vil endvidere fremover blive skrevet referat af hver møde

* *Hvor ofte skal vi mødes*

Vi skal mødes, når der er noget at drøfte. Flere syntes, at det var vigtigt at bevare fleksibiliteten ift. hvor ofte, vi mødes.

* *Fordeling af opgaver*

Sker på møderne

* *Hvordan informerer vi hinanden*

Vi informerer hinanden på mail. Relevante personer i Lejerbo informeres alt efter indholdet.

* *Kommunikation med gårdmændene*

Vi informerer gårdmændene, når vi drøfter noget, som har relevans for dem.

Dagrenovation:

* *Mulighed for videoovervågning*
* *Vi skal have indhentet info om, hvor meget det koster i ekstratømninger om året, hvis vi ikke kildesorterer*
* *Vi skal brainstorme på en husstandsomdelt skrivelse, der informerer vores medbeboere om, hvad det koster ikke at kildesortere*

Sammenfattet: Peter har lavet et supergodt oplæg med billedmateriale, som vi har besluttet os for at starte med at sætte op på opslagstavler i opgangene.

Der er i materialet taget højde for at vi har beboere, som taler forskellige sprog.

Vi beder gårdmændene om at printe ud og laminere.

Vi skal ydermere have forfattet en skrivelse, som skal husstandsomdeles, hvori vi informerer om, at det kan blive dyrt med tiden, hvis vi ikke får lært at kildesortere.

Bo laver et oplæg til den husstandsomdelte skrivelse, som bestyrelsen i fællesskab gør færdig.

Vaskekælder:

* *Vores vaskekælder ligner en forladt romalejr, og der har været flere tyverier. Vi bliver nødt til at tale om, hvilke handlemuligheder vi har for at gøre fællesvaskeriet attraktivt igen.*
* Der skal laves et skilt efter samme princip som ”skralde-skiltene”, der skal gøre opmærksom på, at man ikke må bruge eget vaskepulver og skyllemiddel i maskinerne i fællesvaskeriet. Peter vil gerne stå for at få det lavet.
* Vi vil tale med gårdmændene om, hvor ofte det er muligt for dem at fjerne forladt tøj, idet vi umiddelbart mener, at det burde tømmes hver morgen.
* Vi synes, der bør laves to glemmekasser ( hvoraf den ene skal tømmes den 1.) der skal cirkulere, således at folk som glemmer deres tøj sidst på måneden ikke allerede får smidt deres tøj ud efter en eller to dage.

Pia og Mette taler med viceværterne om, hvad erfaringerne er fra andre afdelinger, og hvad der vil være realistisk ift. deres arbejdsdag og øvrige opgaver.

Yousee (herunder nye føringsveje):

* *Hvor langt er vi*
* *Dørtelefoner?*

Vi har fået det endelige tilbud fra Yousee, som vil finansiere antenneanlægget, forudsat at vi binder os i 8 år. Vi har fået tilbud på at få dimensioneret føringsvejene således, at vi kan få installeret dørtelefoner ved en senere lejlighed, såfremt dette stemmes igennem på et senere tidpunkt. Det koster omkring 61000 og kan finansieres ved en mindre huslejestigning (omkring 25 kr pr lejemål) afhængigt af, hvor hurtigt vi vælger at afskrive det. Nærmere info følger, da der vil blive indkaldt til ekstraordinært afdelingsmøde indenfor 14 dage efter de gældende regler.

Eventuelt:

Vinduer:

*Flere nævner, at der fortsat ikke er sket noget ift. de utætte døre og de manglende eller tilstoppede dræn. Bo tager fat i Michael Glenvad for at høre, hvornår vi kan forvente, at de ovennævnte fejl og mangler bliver rettede.*

Kollektiv råderet/Nye køkkener:

*Vi er blevet stillet udsigt af IKEA, at IKEA og Enemørke og Petersen kommer herud i slutnitningen af uge 43 for at se på køkkenerne og derefter udregne pris på det af køkkengruppen vedtagne standardkøkken, samt priser på tilvalg (eks. fliser mv.)*

*Herefter indkaldes der til endnu et ekstraordinært afdelingsmøde, hvor vi vil stemme om kollektiv råderet og præsentere eksempler på tegninger og priser på nye køkkener.*